Papa Clemente XIII

Clemente XIII, nasù Carlo della Torre di Rezzonico (Venesia, 7 de marso del 1693 - Roma, 2 de febraro del 1769), el xe stà el 248º Papa dal 1758 fin ała so morte inte el 1769.

Conosùo par gaver favorìo el dialogo e l'avisinamento co i protestanti, el sperea de riparar ła divixion tra Céxa catòłega e protestante.

 Vida 
Clemente VII el xe nasùo da na fameja venesiana de resente nobiltà<ref>Ła fameja Rezzonico gavea łontane orixini insubre e ła vegnéa dal paexe de Rezzonico' sol Łago de Como</ref>, dal senador Giovanni Battista e Vittoria Barbarigo.

 Xoventù 
El xe stà educà dai gesuiti a Bułogna inte el cołejo de San Fransesco Saverio. tornà a Venesia gà studià teołoxia e łexe. Se xe łaoreà al Università de Pàdoa in utroque iure'' el 30 de setenbre del 1713.

 Vida eclesiastega 
Inte el 1716 el xe intrà inte ła preładura, el primo grado de ła cariera rento ła Curia romana. Inte el 1731 ga risevùo i ordini sacri. El xe deventà cardinał inte el 1737. El xe deventà el Vescovo de Pàdoa inte el 1743. El Rezzonico ga mandà, zà prima de intrar inte ła diosexi, na łetera pastorał rica de boni propoxiti en acordo co i detami del consejo de Trento. El ciapea ispirasion da San Carlo Borromeo e Gregorio Barbarigo, do grandi menbri de ła Ceza conosùi par ła łoro braura e fede, el cardinał se xe senpre inpegnà co gran piaxer a ła cura de łe anime, el fea tante vixite pastorai e racomandea al clero contegno e sobrietà cofà xe uxo dei menbri del ordine sacro. El so conportamento detà da inpegno pur e cristian ło ga portà farse dar el soranome de "el santo" dai padoani, che ło dixea conpagno al patrono de ła sità Sant'Antonio.

«El card. Rezzonico, vescovo de Pàdoa, xe el pì degno e mejor eclesiatego che ne podea capitar. Vive sol che co i so beni patrimoniai; łe rendite eclexiateghe łe va par el ben dei poareti e de ła Cexa. Anca se ga on corpo da gardein, el xe senpre pronto e ativo a tute łe vixite e a łe altre funsioni episcipai; inte el so pałaso se vive come inte on chiostro e ła so ełesion xe benedeta da tuta ła Repùblega Vèneta»

 Pontefegà 
El xe diventà po' Papa el 6 de lujo 1758: inte ło steso ano ła facjsiws ła çełebrava el matrimonio de Ludovico Rezzonico co na rapresentante de ła potente fameja Savorgnan. 
Fioło de ł'omo che ga conprà ł'inconpleto pałaso sol Canal Grande (inquò Ca' Rezzonico) e el ghe ne ga completà ła costrusion.

Clemente 13
Rezzonico
Categoria:Rełijozi venesiani